《奉答内兄希叔诗 其一》
南北朝·陆厥

嘉惠承帝子，躧履奉王孙。属叨金马署，又点铜龙门。

出入平津邸，一见孟尝尊。归来翳桑柘，朝夕异凉温。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。